Държавен вестник, бр. 105, 2025 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  105
с биоцид, разрешени за предоставяне на пазара за продуктов тип 2 по реда на Закона за защита 
от вредното въздействие на химичните вещества и смеси и/или на Регламент (ЕС) № 528/2012, 
при спазване на условията на издаденото разрешение и на изискванията, посочени на етикета. 
Специалистът познава нормативната уредба и указанията на производителите относно 
безопасно използване на продукти и апаратура. Самостоятелно изготвя досие на клиента. 
Съобразява избора на процедура спрямо досието на клиента, климатичните условия, 
специфичните особености и навици на клиента. Специалистът познава, използва и прилага 
правилно материалите във всяка козметична процедура. Изгражда качества, като 
наблюдателност, естетически усет, отговорност, прецизност и коректност при обслужване, 
познава и спазва етичните норми, специфични за професията.  
Професията изисква основни познания за устройството и функциите на кожата, 
кожните придатъци, както и за нейните несъвършенства. Изисква общи базови познания за 
състава на продуктите, които използва. Специалистът трябва да придобива или притежава 
качества, като наблюдателност, естетически усет, отговорност, прецизност и коректност при 
обслужване. Необходими са добронамереност, уважение към клиента, търпение и желание за 
развитие и усвояване на нови знания и техники. Необходимо е познаване и спазване на 
етичните норми, специфични за професията.  
Лице, което е придобило квалификация по част от професията, следва да упражнява 
единствено дейностите, свързани със съдържанието на професионалното обучение. 
 
2.2. 
Трета степен на професионална квалификация по професията 
 
Специалистът, придобил трета степен на професионална квалификация по професия 
„Маникюр, педикюр и ноктопластика“, прилага разширен набор от услуги и специализирана 
грижа за кожата и ноктите на ръцете и ходилата, надграждащи знанията, уменията и 
компетентностите от втора степен на професионална квалификация. 
Извършва процедури за заздравяване и възстановяване, специализирани педикюрни 
процедури – козметично третиране на впити нокти, мазоли, кокоши тръни и деформации. 
Прилага техники за корекция, укрепване и протекция на естествени нокти, извършва СПА 
процедури за ръце и крака. Притежава познания относно здравето и специфични състояния по 
кожата и ноктите на ръцете и ходилата. 
Работи с високотехнологични уреди, апарати и технологии. Избира подходящи 
материали и следи за тяхното безопасно използване. Използва козметични продукти и 
материали, разрешени за употреба съгласно действащата нормативна рамка и съществуващи 
регламенти. Съставя индивидуални специализирани протоколи и графици за клиента, 
извършва консултиране относно грижа за кожата и ноктите и препоръчва подходяща 
козметика или процедура. Организира работния процес така, че да отговаря на на здравните 
изисквания и изискванията за безопасност. Ръководи служители с по-ниска квалификация в 
салони, контролира изпълнението на стандартите, разработва технологии за изпълнение на 
отделните процедури и описва технологичната последователност. Работи със специализиран 
софтуер за организиране и управление на дейността на салона.  
 Изготвя разходни норми, документира услугите и комуникира ефективно с клиентите. 
Предлага продукти за домашна грижа. 
Лице, което е придобило квалификация по част от професията, следва да упражнява 
единствено дейностите, свързани със съдържанието на професионалното обучение.